วันพันช์แมน

วันพันช์แมน  เป็นการ์ตูนญี่ปุ่น โดยผู้แต่ง นามปากกา ONE  ได้ทำการบันทึกเรื่องนี้ลงในเว็บไซต์ส่วนตัวและเผยแพร่ตั้งแต่วันที่ 3 กรกฎาคม ค.ศ. 2009 โดยในประเภทเว็บคอมมิค
ต่อมาไม่นานนักผลงานของอ.ONE ก็ได้รับความนิยมมากขึ้น จนสำนักพิมพ์ชูเอฉะได้ติดต่อกับทางอ.ONE เพื่อที่จะนำผลงานมาเขียนใหม่ โดยได้นักวาดการ์ตูนชื่อดังอย่างอ.ยูซูเกะ มุราตะ มาเป็นผู้วาด โดยที่ตัวอ.ONE ยังคงมีส่วนร่วมกับงานในฐานะผู้เขียนบทตัวพ่อ
== เรื่องโดยย่อ ==
บนโลกเหนือสิ่งมหัศจรรย์สัตว์ประหลาดและอสูรร้ายได้สร้างความหายนะในเมืองต่างๆ เพื่อต่อสู้ต่อกรกับพวกมัน จึงได้มีการก่อตั้งสมาคมฮีโร่เพื่อหยุดยั้งพวกเขา ไซตามะวีรบุรุษที่ไม่เกี่ยวข้องจากฟากฟ้าของเมือง Z ได้ทำในสิ่งที่กล้าหาญความฝันในวัยเด็กและความบันเทิงของตัวเขา เขาฝึกฝนตัวเองจนถึง3ปีทำให้เขาสามารถเอาชนะคู่ต่อสู้ได้อย่างง่ายดายด้วยเพียงหมัดเดียว จากความสนุกและความบันเทิงกลับกลายเป็นความเบื่อหน่ายกับพลังอำนาจทุกอย่างอันเกินขีดจำกัดของเขาเอง
== ตัวละคร ==
ไซตามะ – Saitama (サイタマ)
อดีตหนุ่มตกงานผู้มีมีความฝันในวัยเยาว์อยากเป็นฮีโร่ จนเมื่อหลังการต่อสู้กับมอนสเตอร์ปู ทำให้เขาจริงจังกับการเป็นฮีโร่มากขึ้น จึงได้ฝึกฝนตัวเองเป็นระยะเวลา 3 ปี ตั้งแต่อายุ 22 ปี กับตารางการฝึกที่โหดหิน อันได้แก่ การกินอาหารครบ 3 มื้อ,  ซิทอัพ 100 ครั้ง, ลุกนั่ง 100  ครั้ง, วิดพื้น 100 ครั้ง และวิ่งวันละ 10 กม. ทุกวัน จนกระทั่งผมของเขาร่วงหมดหัว แต่ถึงอย่างนั้นความแข็งแกร่งที่เกิดขึ้นก็ได้ผลเกินคาด เพราะมันทำให้เขาสามารถปราบคู่ต่อสู้ได้ทั้งหมดเพียงหมัดเดียว ดูเหมือนสิ่งสำคัญที่สุดสำหรับไซตามะแล้วนอกจากการเป็นฮีโร่ ก็คือ การได้ช็อปของลดราคาประจำสัปดาห์นั่นเอง แต่ไม่ว่าความสามารถของเขาจะมีมหาศาลมากเพียงใด สำหรับการจัดอันดับฮีโร่แล้ว ความแข็งแกร่งของเขาถูกจัดอยู่เพียงระดับ C เท่านั้น แล้วก็ถูกสมาคมฮีโร่เรียกเค้าว่า "โล้นผ้าคลุม"
เจนอส – Genos (ジェノス)
ศิษย์เอกของไซตามะ เป็นไซบอร์กหรือหุ่นยนตร์ที่เกิดจากการดัดแปลงร่างกายโดย ดร.แอดเรย์ ซึ่งช่วยชีวิตเด็กหนุ่มในวัยเด็กหลังจากเขาต้องสูญเสียครอบครัวจากการเข้าจู่โจมของเหล่าไซบอร์ก ในด้านนิสัยนั้น.. เจนอสเป็นคนจริงจังกับทุกสิ่งและไม่ใส่ใจต่อชื่อเสียงผิดกับไซตามะ อย่างไรก็ตาม เจนอสเทิดทูนบูชาไซตามะอย่างมาก และหวังว่าสักวันอาจารย์ของเขาจะถ่ายทอดเคล็ดลับวิชาสู่ความแข็งแกร่งขั้นสุดยอดให้บ้าง (ซึ่งไม่น่าจะมี)
ความเร็วเสียง โซนิก – Speed-o’-Sound Sonic (音速のソニック)
เด็กหนุ่มจากหมู่บ้านนินจา ผู้ผันตัวออกมารับจ้างเป็นบอดี้การ์ดให้กับนักธุรกิจผู้ร่ำรวย มีความสามรถของนินจาไร้ที่ติ หยิ่งทะนง และดูเกเร ไม่แคร์ความเดือดร้อนผู้คน อีกทั้งยังใจร้อน ที่สำคัญคือภายใต้ความเท่ภายนอกของเขา หากเขารู้สึกอินกับการต่อสู้มากเมื่อใด เขาจะเผลอแสดงใบหน้าแสยะยิ้มแสนเจ้าเล่ห์และน่าเกลียดออกมา แต่ทั้งหมดทั้งมวล เขาก็พ่ายให้กับไซตามะเพียงการยกหมัดธรรมดาหมดเดียวของเขาตามเคย และนั่นทำให่ไซตามะเป็นที่จดจำสำหรับโซนิค ขณะที่ไซตามะไม่เคยจำชื่อโซนิคถูกต้องเสียที
ทัตสึมากิ – Tatsumaki / Tornado (戦慄のタツマキ)
ฮีโร่หญิงที่มีผมสีเขียวเรืองแสง ระดับ S แรงค์  2 ผู้ได้รับสมญานามว่า ” Tornado of Terror” หรือที่แปลว่า “พายุทอร์นาโดแห่งความหวาดกลัว” มีความสามารถด้านพลังจิตที่แข็งแกร่ง จนสามารถยกสิ่งของหรือก้อนหินหนักๆ ได้ อีกทั้งยังเป็นเป็นพี่สาวของ ฟุบุกิ อีกด้วย
ฟุบุกิ – Fubuki / Blizzard (地獄のフブキ)
น้องสาวของ Tatsumaki และเป็นผู้นำของกลุ่มฮีโร่ระดับ B ในนาม “The Blizzard Group”
ไรเดอร์ไร้ใบขับขี่ – Mumen Rider / License-less Rider (無免ライダー)
ฮีโร่นักปั่นผู้ผดุงความยุติธรรมแห่งเมือง Z เป็นฮีโร่อันดับ 1 ของระดับ C มีจักรยานเป็นพาหนะคู่กาย และไม่ได้มีความสามารถอะไรโดดเด่นมาในตอนแรก แต่มีชื่อเสียงด้านความใจดีมากกว่าไซตามะซะอีก อย่างไรก็ตามเขากับไซตามะเคยเรียนโรงเรียนเดียวกัน.
 
การ์ตูนญี่ปุ่น
อนิเมะที่ออกฉายในปี พ.ศ. 2558
ทูนามิ
ซูเปอร์ฮีโรในอนิเมะและมังงะ
แมดเฮาส์